ÜÜRILEPING

Haapsalu 13. märts 2024 nr LN-0-36/24/8221LP

**Kaitseliit,** asukohaga Toompea 8 Tallinn 10130, mida esindab Lääne maleva pealik major Kristjan Muld isikus, kes tegutseb Kaitseliidu keskjuhatuse 28.01.2021 otsuse nr K-0.1-1/21/2261PR kinnitatud „Kaitseliidu hanke- ja lepingute sõlmimise korra“§ 9 lg 9 alusel, ning **Kaitseliidu keskjuhatuse 13.11.2018 otsusest nr K-0.1-1/18/26841PR** punkt 4.1 antud volitusest tulenevalt edaspidi nimetatud Üürileandja ja

Stora Enso Eesti AS , registrikood 11511985, Tartu mnt 80d, 10112, Tallinn, Harjumaa, (mida esindab isik Rasmus Õun,)

(edaspidi nimetatud Üürnik),

keda nimetatakse edaspidi Pool või koos Pooled, sõlmisid käesoleva lepingu (edaspidi nimetatud Leping) alljärgnevas:

* 1. Käesolevaga on Pooled kokku leppinud, et Üürileandja annab Üürnikule kasutada Õppekeskuse maa-alal (KÜ 67401:001:0047) asuva betoneeritud platsi osa (X:6529498, Y:470973,), mille suurus kokku on 1000 m2 metsamaterjali ladustamiseks (üürilepingu objekti nimetus), mis asub aadressil Kiltsi küla, Haapsalu vald, Läänemaa Lepinguga kokkulepitud tingimustel. (kaart Lisa 1).
	2. Leping jõustub 12.03.2024 alates kella 08.00 ja kehtib tähtajani 15.04.2024 kella 24.00.
	3. Üürileandja ei vastuta Üürniku isiklike asjade säilimise eest maa-alal, samuti üldkasutatavate rajatiste kasutamise ajal.
	4. Üürileandjal on õigus kontrollida Üürniku poolt maa-ala ning rajatiste kasutamise sihipärasust ja kasutuseeskirjast kinnipidamist.
1. Üüri suurus ja tasumise kord.
	1. Üüri suurus platsi eest on 0,1eur/m2 üks kuu (arvestusühik). Üürisummale ei lisandu käibemaksu.
	2. Üürnik tasub üüri Üürileandja poolt esitatud arve alusel. Üürnik tasub 100.00.- eurot Üürileandjale 7(seitse) kalendripäeva jooksul pärast arve esitamist.
	3. Üürnik tasub üüri ka selle aja eest, mil ta faktiliselt maa-ala koos rajatistega vastavalt broneeringule ei kasutanud, välja arvatud juhul, kui Üürnik teatas kirjalikult Üürileandjale ette 7 (seitse) kalendripäeva, et ta maa-ala koos rajatistega ei kasuta.
	4. Kui Üürnik ei tasu Lepingust tulenevaid makseid ettenähtud tähtajaks, kohustub ta maksma Üürileandjale viivist 1% (üks) protsenti õigeaegselt tasumata summast iga viivitatud kalendripäeva eest.
2. Üürnik kohustub
	1. kasutama maa-ala, samuti üldkasutatavaid rajatisi vastavalt nende sihtotstarbele ja kooskõlas kasutuseeskirjaga;
	2. hoidma maa-ala, samuti üldkasutatavaid rajatisi ja nendes olevat sisustust korras ja puhtana. Vajadusel peale maa-ala kasutamist teostama koheselt pinnaseparandustööd ja koristama kasutatava maa-ala ning sinna juurdepääsuks kasutatud teed. Kasutatud maa-ala mitte korrastamisel on üürnikul kohustus tasuda üürileandja poolt tellitud korrastustööde teenuste arve;
	3. hüvitama Üürileandjale kahju, mille Üürnik on tekitanud maa-ala, samuti üldkasutatavate rajatiste ja nendes oleva sisustuse kahjustamise või hävitamisega;
	4. tagama korra maa-alal, samuti üldkasutatavate rajatiste kasutamisel ning mitte häirima Üürileandjat või kolmandaid isikuid;
	5. mitte andma maa-ala koos rajatistega allkasutusse;
	6. Üürilepingu lõpetamise fikseerivad kirjalikult üürileandja ja üürnik, peale kasutatud maa-ala ja juurdepääsu teede üle vaatamist ja vajadusel ilmnenud puuduste likvideerimist. Kuni puuduste likvideerimiseni pikeneb koostatud leping automaatselt.
3. Lepingu lõppemine
	1. Leping lõpeb tähtaja möödumisel, samuti Lepingu ülesütlemisel Poole poolt või lõppemisel muul alusel.
	2. Üürnikul on õigus Leping igal ajal ennetähtaegselt üles öelda, teatades sellest Üürileandjale kirjalikult ette (neliteist) 14 kalendripäeva.
	3. Üürileandjal on õigus Leping ennetähtaegselt ilma etteteatamistähtajata kirjaliku avaldusega üles öelda, kui selleks on mõjuv põhjus. Mõjuva põhjusega on tegemist, kui kõiki asjaolusid arvesse võttes ja mõlema Poole huvisid kaaludes ei või oodata, et Üürileandja jätkaks Lepingu täitmist kuni Lepingu tähtaja möödumiseni. Muuhulgas on mõjuvaks põhjuseks, mis annab Üürileandjale õiguse Leping üles öelda:
		1. Üürileandja vajab maa-ala koos rajatistega enda vajadusteks;
		2. Üürnik ei ole täitnud Lepingu punktis 3 ettenähtud kohustusi.
4. Lõppsätted
	1. Kirjaliku vormi nõue Lepingus ettenähtud juhtudel on täidetud, kui teade või avaldus on esitatud teisele Poolele faksi või e-posti teel.
	2. Lepingu tingimuste muutmine toimub Poolte kokkuleppel. Ühe Poole taotluse Lepingu tingimuste muutmiseks on teine Pool kohustatud läbi vaatama 7 (seitsme) tööpäeva jooksul arvates taotluse saamisest. Kui Pool keeldub taotluse rahuldamisest, esitab ta teisele Poole vastava põhjenduse kirjalikus vormis.
	3. Üürileandja esindaja Lepingu täitmisel on: Siim JEEBERG (isiku nimi), telefon: +372 5740 2137 e-post: siim.jeeberg@kaitseliit.ee
	4. Üürniku esindaja Lepingu täitmisel on: Rasmus Õun (isiku nimi), telefon: +372 502 6071, e-post: rasmus.oun@storaenso.com
	5. Leping on koostatud eesti keeles 2 (kahes) eksemplaris, millest kumbki Pool saab ühe eksemplari.

Poolte allkirjad: (allkirjastatud digitaalselt)

Üürileandja: Üürnik:

Kristjan Muld Rasmus Õun

Major Stora Enso Eesti AS

Malevapealik